
    Prvá kapitola
   

   
    „Už je skoro leto,“ poznamenal Lestrade a hľadel do ohňa, „a predsa je stále chladno.“
   

   
    Pozrel som naňho a usmial sa. „Vraj sa má koncom mesiaca otepliť.“
   

   
    Detektív Lestrade zo Scotland Yardu u nás často trávil večery. Holmes sa jeho návštevám tešil a vždy si rád vypočul rozprávanie o najnovších prípadoch. Zavše mu dokonca trochu poradil a pomohol mu vyriešiť ich.
   

   
    Väčšinu večera sme sedeli mlčky. Lestrade bafkal z cigary a Holmes bol pohrúžený do novín. Napokon od nich vzhliadol. „Máte teraz nejaké zaujímavé prípady, Lestrade?“
   

   
    „Ani nie, pán Holmes,“ odvetil detektív.
   

   
    „No tak, von s tým,“ vyzval ho môj priateľ.
   

   
    Videl, že Lestrade niečo tají.
   

   
    Detektív sa zasmial. „Nuž, pán Holmes, nepopieram, že mi myseľ skutočne zamestnáva jeden prípad. Ide však o takú hlúposť, že som vás tým nechcel obťažovať. Vlastne ide skôr o záležitosť pre doktora Watsona.“
   

   
    „Súvisí s nejakým ochorením?“
   

   
    „Azda by som nehovoril o ochorení, no nepochybne ide o šialenstvo. Človek by si nemyslel, že sa ešte nájde niekto, kto nenávidí Napoleona Bonaparta. Dokonca natoľko, že ničí všetky jeho podobizne, ktoré nájde.“

    Holmes sa pohodlnejšie usadil v kresle.
   

   
    „S tým vám veru nepomôžem,“ zhodnotil.
   

   
    „Presne to som si myslel. Patrí to do rúk lekárom. Keď sa však daná osoba niekam vláme, razom má prácu aj polícia.“
   

   
    Holmes sa opäť vystrel.
   

   
    „Vlámanie! To už znie zaujímavejšie. Porozprávajte mi podrobnosti.“
   

   
    Lestrade vybral zápisník a zalistoval v ňom.
   

   
    „K prvému prípadu prišlo pred štyrmi dňami,“ povedal pri pohľade do poznámok. „V obchode Morsa Hudsona. Predáva obrazy a sochy na Kennington Road. Predavač len na okamih odišiel dozadu, keď znenazdajky začul silný úder. Zaraz utekal späť a zbadal, že sochu Napoleona na pulte ktosi rozbil na márne kúsky.“

    Holmes sa na Lestrada sústredene zahľadel, ako koniec koncov vždy, keď počúval jeho rozprávanie o nejakom zaujímavom prípade. Aj ja som odložil knihu a otočil som sa čelom k detektívovi. Nechcel som, aby mi z príbehu ušlo čo i len slovko.
   

   
    „Predavač vybehol z obchodu, aby dolapil zločinca, ten však zmizol. Vyzeralo to ako jeden z tých zvláštnych prípadov vandalizmu, ktoré sa
    raz za čas stanú. Čin ohlásil službukonajúcemu policajtovi. Socha však mala hodnotu len pár šilingov. Udalosť teda nevyzerala dosť významne, aby stálo za to pustiť sa do vyšetrovania. No druhý prípad bol vážnejší a ešte zvláštnejší. Prišlo k nemu včera v noci.“

    Druhá kapitola
   

   
    Lestrade nepochybne vedel, ako rozprávať dobrý príbeh. Obaja s Holmesom sme sa predkláňali v kreslách a dychtivo čakali na pokračovanie.
   

   
    „Na Kennington Road neďaleko obchodu Morsa Hudsona žije istý známy lekár. Volá sa doktor Barnicot. Možno ho poznáte. Má jednu z najvyhľadávanejších ambulancií v južnom Anglicku.“
   

   
    Lestrade na mňa pozrel a ja som prikývol. Už som o tom úspešnom mužovi počul.
   

   
    „Domov aj hlavnú ordináciu má na Kennington Road,“ pokračoval Lestrade. „Ďalšiu ošetrovňu a lekáreň má na Lower Brixton Road asi o tri kilometre ďalej. Doktor Barnicot patrí k veľkým obdivovateľom Napoleona. Má plný dom kníh, obrazov i pamiatok na tohto francúzskeho cisára. Prednedávnom si kúpil dva odliatky Napoleonovej sochy. Boli navlas rovnaké, originál vytvoril francúzsky sochár Devine. Jednu sochu umiestnil do haly svojho domu na Kennington Road. Druhú do ordinácie na Lower Brixton Road. Keď však doktor Barnicot zišiel dnes ráno na prízemie svojho domu, zistil, že v noci sa k nemu niekto vlámal. Napočudovanie nič nezmizlo – 
    lepšie povedané, nič cenné. Chýbala iba Napoleonova sadrová busta. Ktosi ju vyniesol von a rozbil o záhradný múr. Na zemi bolo roztrúsených mnoho malých úlomkov.“

    Holmes si pomädlil ruky. „Vskutku zvláštne,“ poznamenal.
   

   
    „Čakal som, že to poviete,“ odvetil Lestrade a samoľúbo sa usmial. „Ešte som však neskončil. Doktor Barnicot sa mal na dvanástu dostaviť
   

   
   

   
   

   
   

   
   

   
    
    
   

   
   

   
    
   

   
   

   
   

   
   

  

 




    Vážení čtenáři, právě jste dočetli ukázku z knihy Sherlock Holmes vyšetruje: Šesť Napoleonov.

    Pokud se Vám ukázka líbila, na našem webu si můžete zakoupit celou knihu.

Napoleon Bonaparte

Napoleon Bonaparte bol franciizsky general,
z ktorého sa stal cisar Franciizska. Usiloval sa
rozsirit hranice Franciizska a vela fudi zatiahol
do vojny. Preto ho mnohi nemali radi. Ini si viak
myslia, Ze bol jedngm z najlepsich vojenskijch
velitefov v dejinach.

. \





OEBPS/toc.xhtml

  
   
    Obsah
   


   
    		
     
      Prvá kapitola
     
    


    		
     
      Druhá kapitola
     
    


   


  
  
   
    Seznam stránek
   


   
    		
     
      1
     
    


    		
     
      2
     
    


    		
     
      3
     
    


    		
     
      4
     
    


    		
     
      5
     
    


    		
     
      6
     
    


    		
     
      7
     
    


    		
     
      8
     
    


    		
     
      9
     
    


   


  
  
   
    Významné-body
   


   
    		
     
      Cover
     
    


   


  
 

OEBPS/image/SH_TSN_HP6_p13.jpg





OEBPS/image/b102l10001504_sherlock-holmes-vysetruje-sest-napoleonov-2d.jpg
S =B SR TR (NN DOTLE &

j SHERILOCK.
- HOLMES,

r‘Vysetruyz

Q

S
=7
o

F o]

SN
o

FRAGM=NT





OEBPS/image/SH_TSN_FP1.jpg





OEBPS/image/fragment-black.jpg





OEBPS/image/1.jpg





OEBPS/image/albatros-media.jpg
-
ALBATROS MEDIA





OEBPS/image/SH_TSN_OM2_CHAPTERS.jpg
85 @redo g P9







OEBPS/image/2.jpg
SHERIOCK. HOLMES

SEST
NAPOI/.EONOV

SR ARTHUR CONAN DOYLE






